सपने थे बड़े, आसमान को छूने की बात थी,
मगर उंगलियों में अब फोन, और रील्स की सौगात थी।
किताबें किनारे पड़ी, खामोश सी हो गईं,
और स्क्रॉल करते-करते, उम्मीदें भी खो गईं।

घर वाले समझें, बेटा मेहनत कर रहा है,
खुद से लड़कर, किस्मत गढ़ रहा है।
पर असलियत में ये आलस, उसको बहला रहा है,
जो वक्त पढ़ाई का था, वो रील्स में जा रहा है।

ओ यार, संभल अभी भी वक्त है तेरा,
ये रील्स नहीं बनाएंगे तुझे चमकता सवेरा।
कलम उठा, किताबों से रिश्ता फिर जोड़,
अपनी मेहनत से किस्मत का ताला तोड़।